Pohjois-Karjalan hyvinvointialueen aluevaltuuston päätökset 2.10.2025

Pohjois-Karjalan hyvinvointialueen – Siun soten aluevaltuuston 2.10.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 42 Kokouksen laillisuuden ja päätösvaltaisuuden toteaminen

Kokous todettiin laillisesti koollekutsutuksi ja päätösvaltaiseksi.

§ 43 Pöytäkirjan tarkastaminen

Pöytäkirjan tarkastajiksi valittiin Timo Elo ja Petteri Tahvanainen.

§ 44 Aluehallituksen puheenjohtajan osa-aikaisuus

Hyväksyttiin.

Aluehallituksen puheenjohtaja Eero Reijonen toimii osa-aikaisena (50 %) takautuvasti 6.6.2025 alkaen. Osa-aikaisuudesta maksetaan palkkiosäännön mukainen korvaus.

§ 45 Osallisuusvaliokunnan vaali

Aluevaltuusto valitsi Jenni Kiiskisen uudeksi varajäseneksi Jouni Porokan ja Tarja Kärkkäisen uudeksi varajäseneksi Jarmo Tannisen.

§ 46 Vastaukset arviointikertomuksen suosituksiin

Aluevaltuusto hyväksyi vuoden 2024 arviointikertomuksen suosituksiin valmistellut vastaukset ja antaa ne tiedoksi tarkastuslautakunnalle.

§ 47 Osavuosikatsaus 2/2025 ja vuoden 2025 talousarvion muuttaminen

Aluevaltuusto hyväksyi osavuosikatsauksen 2/2025 ja siihen sisältyvät toimialueiden operatiivisten mittarien ja tuloslaskelmien muutokset. Lisäksi valtuusto merkitsi tiedoksi laadun ja omavalvonnan raportin Q1–Q2/2025.

§ 48 Investointisuunnitelma 2026–2029

Aluevaltuusto hyväksyi investointisuunnitelman 2026–2029 ja päätti lähettää sen ministeriöille.

Investointien kokonaismäärä on 258,2 milj. euroa, josta sosiaali- ja terveydenhuollon osuus 240,9 milj. euroa ja pelastustoimen 17,3 milj. euroa. Vuoden 2026 investoinnit ovat sitovia ja rahoitetaan pääosin pitkäaikaisella lainalla.

§ 49 Poistosuunnitelman päivittäminen

Hyväksyttiin.

§ 50 Pohjois-Karjalan hyvinvointialueen hallintosääntö 1.1.2026 lukien

Hyväksyttiin.

Päivitetty hallintosääntö tulee voimaan 1.1.2026. Hallintosäännön päivitykset liittyvät aluevaltuuston toukokuussa hyväksymän toimialuejaon ja niiden nimien aiheuttamiin muutostarpeisiin toimivallan määrittelyssä vuoden 2026 alusta alkaen.

§ 51 Vastaus valtuustoaloitteeseen 9.10.2024 – moniammatillinen tiimi ja omahoitaja–lääkärityöpari – SDP aluevaltuustoryhmä

Vastaus hyväksyttiin ja aloite todettiin loppuun käsitellyksi.

Aloitteessa esitettiin moniammatillisen tiimin ja omahoitaja–lääkärityöparin mallin vahvistamista. Vastauksessa kuvataan hyvinvointialueella tehtyjä toimenpiteitä toimintamallien ja hoidon jatkuvuuden edistämiseksi. Hyvinvointialueella on tavoitteena luoda perusterveydenhuollon avosairaanhoitoon moniammatilliseen omatiimiin pohjautuva järjestelmä, jossa paljon palveluja tarvitseville ja pitkäaikaissairaille on nimetty ns. omatyöntekijä. Lääkärityön hoidon jatkuvuutta tuettaisiin tässä mallissa ns. omalääkäritiimien kautta. Kokeiluja lähdetään toteuttamaan sotekeskuksissa jo loppuvuoden 2025 aikana ja toimintaa on tarkoitus laajentaa soveltuvilla alueellisilla malleilla koko hyvinvointialueelle vuoden 2026 loppuun mennessä.

§ 52 Aluevaltuuston kokous ja iltakoulu, syyskausi 2025

Hyväksyttiin.

Aluevaltuuston seuraava kokous on 9.12.2025.

§ 53 Aluehallituksen kokousaikataulu, seminaarit sekä esitys valtuuston kokouksista ja seminaareista vuonna 2026

Hyväksyttiin.

§ 54 Kokoukseen jätetyt valtuustoaloitteet

Merkittiin tiedoksi.

Kokoukseen jätettiin seuraavat valtuustoaloitteet:
Lasten ja nuorten geneerisiä taitoja edistävä pilotointihanke, ensimmäinen allekirjoittaja Jertta Harinen
Imetyksen ja maidon pumppaamisen salliminen työajalla Siun soten työntekijöille, ensimmäinen allekirjoittaja Jasmin Pyöriäinen

§ 55 Kokouksen päättäminen

Puheenjohtaja päätti kokouksen klo 16.05.