Pohjois-Karjalan hyvinvointialueen aluehallituksen päätökset 2.5.2024

Pohjois-Karjalan hyvinvointialueen - Siun soten aluehallituksen 2.5.2024 kokouksen pöytäkirja on julkaistu 6.5.2024 Siun soten Dynasty-tietopalvelussa.

Tiivistelmä päätöksistä:

68 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 69 Pöytäkirjantarkastajien valinta

Valittiin Karita kaita ja Osmo Pirhonen.

§ 70 Esityslistan hyväksyminen

Hyväksyttiin.

§ 71 Hyvinvointialuejohtajan katsaus

Merkittiin tiedoksi.

§ 72 Aluevaltuuston 23.4.2024 päätösten toimeenpano

Hyväksyttiin.

§ 73 Osavuosikatsaus 1/2024

Aluehallitus merkitsi osavuosikatsauksen tiedokseen ja saattaa sen edelleen tiedoksi aluevaltuustolle.

Hyvinvointialueen talousennuste on maaliskuun toteumatietoihin perustuen 30 miljoonaa euroa alijäämäinen, mikä poikkeaa 15 miljoonaa euroa talousarviosta. Tulo- ja menopuolella on lisäksi riskejä, jotka toteutuessaan voivat aiheuttaa vielä 10–15 miljoonan euron ylityksen talousennusteeseen. Hyvinvointialueella on käynnistetty toimenpiteet talousarviossa pysymiseksi.

§ 74 Aluehallituksen päätettävät talousarviomuutokset

Hyväksyttiin.

Muutokset koskivat investointisuunnitelman määrärahojen siirtoa investointiryhmien välillä sekä taloudellisten tavoitteiden muutoksia strategisen uudistusohjelman toimenpideohjelmien välillä.

§ 75 Alueellinen sosiaali- ja terveyspalvelujen järjestämissuunnitelma vuosille 2024-2027 Nurmes ja Juuka

Hyväksyttiin aluehallituksen tekemillä lisäyksillä.

Asian käsittelyn alkaessa puheenjohtaja Juha Mustonen ja valtuuston 2. varapuheenjohtaja Matti Kämäräinen ilmoittivat olevansa esteellisiä. Esteellisyydet hyväksyttiin. Aluehallituksen varapuheenjohtaja Matti Taponen toimi puheenjohtajana asian käsittelyn ajan.

Tapio Hämäläinen esitti asian palauttamista uudelleen valmisteluun. Osmo Pirhonen kannatti esitystä.
Aluehallitus äänesti käsittelyn jatkamisen (JAA) ja asian valmisteluun palauttamisen välillä. Seuranneessa äänestyksessä annettiin yhdeksän 9 JAA-ääntä (Auvinen, Elo, Heinonen, Kaita, Kosela, Puruskainen-Saarelainen, Reijonen, Taponen, Tirkkonen) ja kaksi (2) EI-ääntä (Hämäläinen, Pirhonen). Puheenjohtaja totesi hallituksen päättäneen jatkaa asian käsittelyä.

Eeva-Liisa Auvinen esitti lisättäväksi järjestämissuunnitelmaan, että:
1. Lääkärin vastaanottopalvelut tarjotaan vähintään 1–2 päivänä viikossa Valtimolla lähipalveluna, muina aikoina Nurmeksessa ja etäpalveluna.
2. Aikuisten suun terveydenhuollon palvelut toteutetaan Juuassa 1–2 arkipäivänä viikossa lähipalveluna tai liikkuvana lähipalveluna. Muina päivinä Nurmeksessa. Eero Reijonen kannatti Auvisen esitystä.

Tapio Hämäläinen teki kymmenkohtaisen muutosesityksen Valtimon ja Juuan palvelujen järjestämiseksi (esitys pöytäkirjan liitteenä). Osmo Pirhonen kannatti Hämäläisen esitystä.

Aluehallitus äänesti ensin Eeva-Liisa Auvisen (JAA) ja Tapio Hämäläisen (EI) esitysten välillä. Seuranneessa äänestyksessä annettiin yhdeksän (9) JAA-ääntä (Auvinen, Elo, Heinonen, Kaita, Kosela, Puruskainen-Saarelainen, Reijonen, Taponen, Tirkkonen) ja kaksi (2) EI-ääntä (Hämäläinen, Pirhonen). Puheenjohtaja totesi Eeva-Liisa Auvisen esityksen voittaneen äänestyksen.

Seuraavaksi aluehallitus äänesti pohjaesityksen (JAA) ja Auvisen esityksen (EI) välillä. Seuranneessa äänestyksessä annettiin viisi (5) JAA-ääntä (Elo, Heinonen, Kaita, Puruskainen-Saarelainen, Taponen) ja kuusi (6) EI-ääntä (Auvinen, Hämäläinen, Kosela, Pirhonen, Reijonen, Tirkkonen). Puheenjohtaja totesi aluehallituksen hyväksyneen esittelijän päätösehdotuksen Eeva-Liisa Auvisen tekemällä muutosesityksellä, ja että asia on loppuun käsitelty.

Päätöksestä jättivät eriävän mielipiteensä hyvinvointialuejohtaja Kirsi Leivonen sekä aluehallituksen jäsenistä Eila Heinonen, Timo Elo, Anna Puruskainen-Saarelainen, Karita Kaita, Matti Taponen ja Tapio Hämäläinen. Eriävät mielipiteet pöytäkirjan liitteenä.

§ 76 Henkilöstökertomus 2023

Aluehallitus hyväksyi henkilöstökertomuksen vuodelta 2023 ja antaa sen edelleen tiedoksi aluevaltuustolle.

Henkilöstökertomus sisältää tiedot Siun soten henkilöstörakenteesta, henkilöstön palkka- ja palvelussuhde-ehdoista sekä henkilöstön kehittämistyöstä. Hyvinvointialueen henkilöstömäärä kasvoi 303 henkilöllä ja vuoden lopussa Siun soten henkilöstömäärä oli 8083.

§ 77 Pohjois-Karjalan hyvinvointialueen laaturaportti 2023

Aluehallitus merkitsi laaturaportin tiedokseen ja antaa sen edelleen tiedoksi aluevaltuustolle.

§ 78 Polkka – Pohjois-Karjalan tukipalvelut oy:n tilinpäätös 2023 ja yhtiökokous

Nimettiin yhtiökokoukseen edustajaksi konsernijohtajan tai hänen nimeämänsä.

§ 79 Pääomalainan myöntäminen Polkka – Pohjois-Karjalan tukipalvelut oy:lle, velkakirjan hyväksyminen

Hyväksyttiin.

Aluevaltuusto myönsi 23.4.2024 Polkka Oy:lle 1,5 miljoonan euron pääomalainan, jolle lasketaan vuotuinen 4%:n kiinteä korko. Valtuusto valtuutti samalla aluehallituksen päättämään pääomalainan tarkemmista ehdoista ja hyväksymään velkakirjan.

§ 80 Sakupe Oy:n tilinpäätös 2023 ja yhtiökokous

Merkittiin tiedoksi Sakupe Oy:n tilinpäätös ja toimintakertomus vuodelta 2023.

§ 81 Islab hyvinvointiyhtymän tilinpäätös 2023 ja yhtymäkokous

Merkittiin tiedoksi Islab hyvinvointiyhtymän tilinpäätös ja toimintakertomus vuodelta 2023.

§ 82 Tikkamäen Palvelut Oy:n tilinpäätös 2023 ja yhtiökokous

Nimettiin yhtiökokoukseen edustajaksi konsernijohtajan tai hänen nimeämänsä.

§ 83 Järvi-Suomen Terveys Oy:n tilinpäätös 2023

Merkittiin tiedoksi Järvi-Suomen Terveys Oy:n tilinpäätös vuodelta 2023.

§ 84 Kiinteistö Oy Tikkamäen Vuokratalojen tilinpäätös 2023 ja yhtiökokous

Merkittiin tiedoksi Kiinteistö Oy Tikkamäen Vuokratalojen tilinpäätös vuodelta 2023.

§ 85 Kiinteistö Oy Paiholankosken tilinpäätös 2023 ja yhtiökokous

Nimettiin yhtiökokoukseen edustajaksi konsernijohtajan tai hänen nimeämänsä.

§ 86 Siun Säätiön tilinpäätös 2023

Merkittiin tiedoksi Siun säätiön tilinpäätös vuodelta 2023. Siun säätiön hallitukseen nimettiin 1.1.2025 lukien jatkavina Matti Väistö ja Marko Koskinen sekä uutena jäsenenä Henna Piironen. 2.5.2024 alkaen uusiksi henkilökuntaan kuuluviksi jäseniksi nimettiin vt. toimialuejohtaja Tuuli Ollila ja talousjohtaja Ismo Rouvinen.

§ 87 Siun työterveys Oy:n tilinpäätös 2023 ja yhtiökokous

Nimettiin yhtiökokoukseen edustajaksi konsernijohtajan tai hänen nimeämänsä.

§ 88 Meidän IT ja talous Oy:n tilinpäätös 2023 ja yhtiökokous

Nimettiin yhtiökokoukseen edustajaksi konsernijohtajan tai hänen nimeämänsä.

§ 89 Kehittämisjohtajan tehtävien hoitaminen ja hyvinvoinnin ja terveyden edistämisen lautakunnan esittelijävastuusta päättäminen

Aluehallitus päätti muuttaa hallintojohtaja Ilkka Naukkarisen virantoimitusvelvollisuutta 2.5.–30.9.2024 siten, että hänen tehtäviinsä kuuluvat kehittämisjohtajan tehtävät oman viran ohella.

Siun soten kehittämisjohtaja Heli Aalto on siirtynyt toisen työnantajan palvelukseen. Kehittämisjohtajan virkaa ei esitetä täytettäväksi, vaan kehittämispalveluja tarkastellaan organisaation ja johtamisjärjestelmän kehittämisen tiimoilta. Hallintosäännön mukaan kehittämisjohtaja toimii hyvinvoinnin ja terveyden edistämisen lautakunnan esittelijänä, ja tämän vuoksi määräaikainen nimeäminen tarvitaan.

§ 90 Hyvinvointialuejohtajan suorassa alaisuudessa olevien viranhaltijoiden sijaisten sekä esittelyvastuussa olevien viranhaltijoiden ja näiden sijaisten nimeäminen 2.5.2024 alkaen

Hyväksyttiin.

§ 91 Asiakas- ja potilasturvallisuuden sekä laadunhallinnan suunnitelman päivitys

Aluehallitus hyväksyi päivitetyn Asiakas- ja potilasturvallisuuden sekä laadunhallinnan suunnitelman ja antaa sen tiedoksi aluevaltuustolle.

§ 92 Aluehallintoviraston päätös (ISAVI/10056/2023) valvonta-asiassa koskien lasten ja nuorten neuropsykiatrisen vaativan hoidon ja kuntoutuksen järjestämistä Siun soten alueella

Merkittiin tiedoksi Itä-Suomen aluehallintoviraston päätös ja hyvinvointialueen toimenpiteet asian kuntoon saattamiseksi.

§ 93 Toimielinten kuulumiset

Merkittiin tiedoksi toimielimiin nimettyjen edustajien antamat suulliset katsaukset toimielinten ajankohtaisista asioista.

§ 94 Hyvinvointialuejohtajan katsaus tuleviin asioihin

Merkittiin tiedoksi.

§ 95 Tiedoksi annettavat asiat

Merkittiin tiedoksi Valviran ja AVI:n myöntämät uudet toimiluvat uusille toimijoille, aluehallituksen alaiset viranhaltijapäätökset ajalta 22.3.–25.4., Itä-Suomen aluehallintoviraston päätös ISAVI/54654/2023 lastensuojelun määräaikojen valvonnasta, aluehallituksen alaisten toimielinten pöytäkirjat sekä muiden toimielinten tiedoksi annettavat pöutäkirjat.

§ 96 Muut asiat

Ei muita asioita.

§ 97 Kokouksen päättäminen

Puheenjohtaja päätti kokouksen klo 15.50.

Lisätietoja:

aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590