Pohjois-Karjalan hyvinvointialueen aluehallituksen päätökset 25.3.2025

Pohjois-Karjalan hyvinvointialueen - Siun soten aluehallituksen 25.3.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 63 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 64 Pöytäkirjantarkastajien valinta

Valittiin Matti Taponen ja Hilkka Tirkkonen.

§ 65 Esityslistan hyväksyminen

Hyväksyttiin.

§ 66 Salassa pidettävien asioiden käsittely

Hyväksyttiin.

§ 67 Hyvinvointialuejohtajan katsaus

Merkittiin tiedoksi.

§ 68 Tilinpäätös ja toimintakertomus 2024

Aluehallitus hyväksyi vuoden 2024 tilinpäätöksen. Tilintarkastajien tarkistuksen ja tarkastuslautakunnan valmistelun jälkeen tilinpäätös ja toimintakertomus saatetaan aluevaltuuston käsiteltäväksi.

Hyvinvointialueen vuoden 2024 tilikausi muodostui 46,2 miljoonaa euroa alijäämäiseksi. Hyvinvointialueen alkuperäinen talousarvio oli laadittu 15 miljoonaa euroa alijäämäiseksi, ja vastaava lisäpanostus oli suunnattu lakisääteisten palvelujen saatavuuden parantamiseen. Tässä tavoitteessa onnistuttiin, ja palvelujen sekä henkilöstön saatavuus paranivat vuoden aikana. Henkilöstökulut jäivät alle alkuperäisen talousarvion, sen sijaan palvelujen ostot ylittivät suunnitellun.

§ 69 Kuukausiraportti – helmikuu 2025

Merkittiin tiedoksi.

Hyvinvointialueen vuoden 2025 talousarvio on laadittu 20 miljoonaa euroa ylijäämäiseksi. Helmikuun toteumatietojen perusteella kuluvan vuoden talousennuste on 14 miljoonaa euroa ylijäämäinen, mikä olisi 6 miljoonaa euroa talousarviota heikompi tulos. Merkittävimmät ylityspaineet ovat lastensuojelun ja työikäisten sosiaalipalvelujen ostoissa palvelujen hintojen korotusten takia. Lisäksi ikääntyneiden palveluissa omaishoidon tuki on ylittämässä talousarvioon varatut määrärahat. Muiden kuluerien osalta talouden kehityksen arvioidaan olevan suunnilleen talousarvion mukaista.

§ 70 Nuorisovaltuuston jäsenten nimeäminen ja edustajat aluevaltuustossa

Hallitus nimesi nuorisovaltuustoon Emmi Reijosen, Erin Ojalammin, Kaisla Mannerkosken ja Eveliina Puusan.

§ 71 Juuan kunnan kehotus aluehallituksen päätöksen itseoikaisusta

Esittelijä veti asian pois esityslistalta.

§ 72 Oikaisuvaatimus apulaisosastonhoitajan viran täyttöpäätöksestä – sairaalapalvelut- kirurgian poliklinikka, 657/01.01.01.01/2025 § 1/2025

Aluehallitus hylkäsi oikaisuvaatimuksen.

§ 73 Hyvinvointialuejohtajan katsaus tuleviin asioihin

Merkittiin tiedoksi.

§ 74 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset, aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat ja muut tiedoksi annettavat asiat.

§ 75 Muut asiat

Ei muita asioita.

§ 76 Kokouksen päättäminen

Puheenjohtaja päätti kokouksen klo 15.42.