Pohjois-Karjalan hyvinvointialueen aluehallituksen päätökset 17.6.2025

Pohjois-Karjalan hyvinvointialueen - Siun soten aluehallituksen 17.6.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjalan.net)

Tiivistelmä päätöksistä:

§ 175 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 176 Pöytäkirjantarkastajien valinta

Valittiin Eeva-Liisa Auvinen ja Karita Kaita.

§ 177 Esityslistan hyväksyminen

Hyväksyttiin.

§ 178 Salassa pidettävien asioiden käsittely

Hyväksyttiin.

§ 179 Aluehallitustyöskentelyn periaatteet

Päätettiin aluehallituksen kokouskäytännöistä ja periaatteista.

§ 180 Aluehallituksen kokousten aikataulu ja vuosikalenteri 2025

Hyväksyttiin kokouksessa esitetyn mukaisesti.

Aluehallituksen kokousten päivämäärät vuonna 2025 ovat: 27.8., 9.9., 23.9., 28.10., 11.11., 25.11. ja 16.12.

§ 181 Aluevaltuuston kokouksen 4.6.2025 päätösten täytäntöönpano

Todettiin päätökset laillisiksi ja päätettiin panna ne täytäntöön.

§ 182 Kuukausiraportti – toukokuu 2025

Merkittiin tiedoksi.

Toukokuun talousennusteen perusteella hyvinvointialueen talousennuste on 5,0 miljoonaa euroa ylijäämäinen, mikä jäisi 15 miljoonaa euroa tavoitteesta. Kulujen kasvuvauhti on kiihtynyt toukokuussa alkuvuoden tasosta muun muassa takautuvasti maksettujen paikallisten työ- ja virkaehtosopimusten mukaisten korotuserien takia.

§ 183 Yt-neuvottelutuloksen hyväksyminen – ikääntyneiden asumispalvelut

Hyväksyttiin neuvottelutulos ja päätettiin käynnistää tarvittavat toimenpiteet.

§ 184 Henkilöstöjaoston vaali

Aluehallitus valitsi henkilöstöjaostoon seuraavat jäsenet ja heidän henkilökohtaiset varajäsenet (suluissa):

Reinikka Erik (Korhonen Paavo)
Auvinen Eeva-Liisa (Mononen Liisa)
Mustonen Tuomo (Mara Outi)
Puruskainen-Saarelainen Anna (Tielinen Ari)
Kastinen Outi (Hurskainen Veli-Matti)
Nuutinen Pekka (Holopainen Arja)
Hämäläinen Tapio (Pajula Elina)

Aluehallitus nimesi henkilöstöjaoston puheenjohtajaksi Anna Puruskainen-Saarelaisen ja varapuheenjohtajaksi Erik Reinikan.

§ 185 Yksilöasioiden jaoston vaali

Aluehallitus valitsi yksilöasioiden jaostoon seuraavat jäsenet ja heille henkilökohtaiset varajäsenet (suluissa):

Hyykky Tarja (Vatanen Lahja-Elina)
Pennanen Kari (Kuittinen Matti)
Kosonen Sanna (Hirvonen Jukka)
Tielinen Ari (Kangaskolkka Emilia)
Vallius-Hyttinen Marjo (Kortelainen Reijo)

Aluehallitus nimesi yksilöasioiden jaoston puheenjohtajaksi Marjo Vallius-Hyttisen ja varapuheenjohtajaksi Sanna Kososen.

§ 186 Ympäristöterveydenhuollon jaoston vaali

Aluehallitus valitsi ympäristöterveydenhuollon jaostoon seuraavat jäsenet ja heille henkilökohtaiset varajäsenet (suluissa):

Kuittinen Matti (Laakko Marjo)
Mukkala Kati (Kinnunen Kyösti)
Parikka Tuula (Miettinen Asko)
Stenberg-Louko Irmeli (Kärkkäinen Eero)
Laakkonen Jussi (Kärkkäinen Tarja)
Honkavaara Matti (Piironen Henna)
Timonen Henna (Hallivuo Samu).

Aluehallitus nimesi ympäristöterveydenhuollon jaoston puheenjohtajaksi Matti Kuittisen ja varapuheenjohtajaksi Matti Honkavaaran.

§ 187 Vaikuttamistoimielinten asettaminen

Hyväksyttiin.

Aluehallitus asetti takautuvasti nuorisovaltuuston 25.2.2025 lukien ja pyytää Pohjois-Karjalan kuntia ja muita vaikuttamistoimielimissä edustettuina olevia tahoja tekemään esityksen jäsenistä vanhusneuvostoon, vammaisneuvostoon sekä lapsi- ja perheasiainneuvostoon 3.9.2025 mennessä.

§ 188 Aluehallituksen edustajien nimittäminen toimielimiin

Nimettiin aluehallituksen edustajat hyvinvointialueen lautakuntiin sekä ympäristöterveydenhuollon jaostoon.

§ 189 Aluehallituksen puheenjohtajan osa-aikaisuus

Aluehallitus esittää aluevaltuustolle, että hallituksen puheenjohtaja Eero Reijonen toimii osa-aikaisena (50 %) 6.6.2025 alkaen.

§ 190 Hyte-lautakunnan esittelijän nimeäminen

Määrättiin strategiajohtaja Ilkka Pirskanen hyvinvoinnin ja terveyden edistämisen lautakunnan esittelijäksi, ja hänen varalleen hallintojohtaja Ilkka Naukkarinen.

§ 191 Toimialuejohtajan viran täyttölupa

Hyväksyttiin.

§ 192 Islab-yhtymäkokous 21.8.2025

Esittelijä veti asian pois esityslistalta.

§ 193 Hyvinvointialueiden luottamushenkilöpaikat valtakunnallisissa toimielimissä vuoden 2025 aluevaalien jälkeen

Merkittiin tiedoksi ja annettiin hyvinvointialuejohtajalle tai hänen määräämälleen Hyvilin osakaskokousedustajalle toimintaohjeen, jonka mukaan Kevan valtuuskuntaan, KT:n hyvinvointialuejaostoon sekä Euroopan neuvoston kunta- ja aluehallintokongressin Suomen valtuuskunnan aluekamariin valitaan ne henkilöt, jotka Hyvil Oy:n osakaskokouksessa esitetään.

§ 194 Hyvinvointialuejohtajan katsaus ajankohtaisiin asioihin

Merkittiin tiedoksi.

§ 195 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset sekä aluehallituksen alaisten toimielinten pöytäkirjat.

§ 196 Muut asiat

Ei muita asioita.

§ 197 Kokouksen päättäminen

Puheenjohtaja päätti kokouksen klo 13.51.