Pohjois-Karjalan hyvinvointialueen aluehallituksen päätökset 9.9.2025

Pohjois-Karjalan hyvinvointialueen – Siun soten aluehallituksen 9.9.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 220 Kokouksen laillisuus ja päätösvaltaisuus

Todettiin kokous laillisesti koollekutsutuksi ja päätösvaltaiseksi.

§ 221 Pöytäkirjantarkastajien valinta

Pöytäkirjantarkastajiksi valittiin Outi Mara ja Pekka Nuutinen.

§ 222 Esityslistan hyväksyminen

Hyväksyttiin.

§ 223 Salassa pidettävien asioiden käsittely

Hyväksyttiin.

§ 224 Tytäryhtiöiden ja Sakupe Oy:n ylimääräiset yhtiökokoukset

Aluehallitus määräsi edustajaksi yhtiökokouksiin strategiajohtajan tai hänen määräämänsä ja evästi tätä hallitusten nimeämisestä.

§ 225 Eron myöntäminen ikääntyneiden palvelujen toimialuejohtajalle

Aluehallitus myönsi Eija Riepolle eron ikääntyneiden palvelujen toimialuejohtajan sekä vt. perhe- ja sosiaalipalvelujen toimialuejohtajan viroista 31.10.2025 lukien.

§ 226 Sosiaalipalvelujen toimialuejohtajan viran täyttäminen

Aluehallitus päätti valita TtT Hannele Komun sosiaalipalvelujen toimialuejohtajan virkaan 1.1.2026 alkaen.

Toimialuejohtajan virka avattiin haettavaksi, koska hyvinvointialueen nykyiset ikääntyneiden palvelujen sekä perhe- ja sosiaalipalvelujen toimialueet yhdistyvät yhdeksi sosiaalipalvelujen toimialueeksi vuoden 2026 alusta alkaen. Toimialueella tulee olemaan yhteensä noin 3200 työntekijää ja sen vuosibudjetti on noin 370 miljoonaa euroa. Sosiaalipalvelujen toimialuejohtajan virkaa haki hakuajan päättymiseen 18.8.2025 mennessä yhteensä 13 hakijaa, joista neljä kutsuttiin henkilökohtaiseen haastatteluun. Haastatelluista kaksi eteni ulkopuolisen tahon suorittamaan henkilöarviointiin.

§ 227 Toimitilojen hallinnan yleiset periaatteet

Esittelijä veti asian pois esityslistalta.

§ 228 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset sekä aluehallituksen alaisten ja muiden toimielinten tiedoksi annettavat pöytäkirjat.

§ 229 Hyvinvointialuejohtajan katsaus ajankohtaisiin asioihin

Merkittiin tiedoksi.

§ 230 Muut asiat

Ei muita asioita.

§ 231 Kokouksen päättäminen

Puheenjohtaja päätti kokouksen klo 13.37.