Pohjois-Karjalan hyvinvointialueen aluevaltuuston päätökset 9.10.2024

Pohjois-Karjalan hyvinvointialueen - Siun soten aluevaltuuston 9.10.2024 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 54 Kokouksen laillisuusuuden ja päätösvaltaisuuden toteaminen

Todettiin laillisesti koollekutsutuksi ja päätösvaltaiseksi. Paikalla oli 55 varsinaista valtuutettua ja 4 varavaltuutettua, yhteensä 59 valtuutettua.

§ 55 Pöytäkirjan tarkastaminen

Valittiin pöytäkirjantarkastajiksi Tuula Pakarisen ja Sirpa Piipposen.

§ 56 Eronpyyntö tulevaisuuslautakunnan varajäsenyydestä – Pirinen Jarkko

Aleuvaltuusto myönsi Jarkko Piriselle eron tulevaisuuslautakunnan varajäsenyydestä ja valitsi Tapani Nuutisen Anna-Helena Koselan henkilökohtaiseksi varajäseneksi.

§ 57 Vastaukset arviointikertomuksen suosituksiin

Hyväksyttiin.

§ 58 Itä-Suomen yhteistyöalueen yhteistyösopimuksen hyväksyminen

Hyväksyttiin.

Itä-Suomen yhteistyöalueeseen kuuluvat Etelä-Savon, Keski-Suomen, Pohjois-Karjalan ja Pohjois-Savon hyvinvointialueet. Jokaisen yhteistyöalueen on laadittava yhteistyösopimus valtuustokausittain ja kunkin hyvinvointialueen aluevaltuusto hyväksyy sopimuksen. Sopimus astuu voimaan, kun kaikki aluevaltuustot ovat sen hyväksyneet.

§ 59 Pohjois-Karjalan hyvinvointialueen palvelustrategia

Hyväksyttiin useiden äänestysten päätteeksi aluehallituksen pohjaesityksen mukaisesti täydennettynä kahdelle lisäyksellä.

Kokouksessa tehtiin 12 kannatettua muutosesitystä sekä kaksi ponsiesitystä. Yhdeksän aluevaltuutettua jätti päätökseen eriävän mielipiteen.

Aluevaltuusto hyväksyi lisäksi päätökseen liitettäväksi ponsiesityksen, jonka mukaan myös pitäjien palvelutarpeen arvioinnin on perustuttava sairastavuusindeksillä muunnettuun asukaslukuun.

Aluevaltuusto hyväksyi myös aluehallituksen kannanoton 11.9.2024 jätettyyn kansalaisadressiin liittyen. Adressi on käsitelty hyvinvointialuealoitteena, koska se jätettiin hyvinvointialueella palvelustrategiaa ja palveluverkkosuunnitelmaa koskevan virallisen lausuntoajan päättymisen jälkeen, vaikka se kohdistuikin keskeisesti palvelustrategiaan ja -verkkoon.

§ 60 Kokoukseen jätetyt valtuustoaloitteet

Merkittiin tiedoksi kokouksessa jätetyt valtuustoaloitteet ja lähetettiin ne aluehallitukselle valmisteltavaksi. Kokouksessa jätetyt valtuustoaloitteet:

Kokemusasiantuntijoiden koordinointi – Kristillisdemokraattien aluevaltuustoryhmä

PohjoisKarjalan hyvinvointialueen on pidettävä kiinni hoitotakuusta – SDP:n aluevaltuustoryhmä

Moniammatillinen tiimi ja omahoitajalääkärityöpari – SDP:n aluevaltuustoryhmä

Konsultti selvittämään organisaatiorakennetta ja hallintoa – ensimmäinen allekirjoittaja Ari Tielinen

§ 61 Kokouksen päättäminen

Puheenjohtaja päätti kokouksen klo 18.26.

Lisätietoja:

aluevaltuuston puheenjohtaja Merja Mäkisalo-Ropponen, merja.makisalo-ropponen@luottamus.siunsote.fi

hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590