Pohjois-Karjalan hyvinvointialueen aluehallituksen päätökset 29.5.2024

Pohjois-Karjalan hyvinvointialueen - Siun soten aluehallituksen 29.5.2024 kokouksen pöytäkirja on julkaistu Siun soten Dynasty-tietopalvelussa.

Tiivistelmä päätöksistä:

§ 98 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 99 Pöytäkirjantarkastajien valinta

Valittiin Eeva-Liisa Auvinen ja Tapio Hämäläinen.

§ 100 Esityslistan hyväksyminen

Hyväksyttiin.

§ 101 Salassa pidettävien asioiden käsittely

Hyväksyttiin.

§ 102 Hyvinvointialuejohtajan katsaus

Merkittiin tiedoksi.

§ 103 Raportti vuodelle 2022 myönnetyn valtionavustuksen käytöstä

Merkittiin tiedoksi.

§ 104 Tilintarkastuksen yhteenvetoraportti 2023

Merkittiin tiedoksi.

§ 105 Sosiaali- ja potilasvastaavien selvitys 2023

Merkittiin tiedoksi.

Sosiaali- ja potilasvastaavien tehtävänä on seurata asiakkaiden oikeuksien ja aseman kehitystä hyvinvointialueella ja antaa siitä selvitys vuosittain. Vuonna 2023 yhteydenottoja sosiaali- ja potilasvastaaviin oli 1498. Erikoissairaanhoitoa koskevat yhteydenotot vähenivät edellisvuodesta 10 % ja perusterveydenhuoltoa koskevat 41 %. Yleisin syy liittyi hoitoon pääsyyn. Yhteydenottojen määrän väheneminen voi kertoa hoitoon pääsyn helpottumisesta terveysasemilla. Sosiaalihuoltoa koskevien yhteydenottojen määrä puolestaan kasvoi yli kolmanneksella edellisvuoteen verrattuna. Yhteydenotoissa korostui asiakkaiden kuuleminen. Ikääntyneiden palveluita koskevat yhteydenotot kasvoivat 27 %. Yleisimmin asia koski arjen tukipalveluita.

§ 106 Kuukausiraportti – huhtikuu 2024

Merkittiin tiedoksi.

Hyvinvointialueen talousennuste on 30 miljoonaa euroa alijäämäinen, mikä on 15M€ talousarviota heikompi. Suurimpia syitä talousarvion ylittymiseen ovat palvelujen ostot ja lomapalkkavelka. Taloudessa on lisäksi 15 miljoonan euron lisäriski, joka liittyy mm. omaisuuden myyntiin, uudistusohjelman toteutumiseen, tytär- ja osakkuusyhtiöiden kulukehitykseen sekä ylityspaineisiin aineissa, tavaroissa ja tarvikkeissa. Hyvinvointialueella on käynnistetty säästötoimenpiteet kulukehityksen korjaamiseksi.

§ 107 Tuotehintojen korottaminen

Hyväksyttiin.

Kaikkia tuotehintoja korotetaan 3,2% 1.6.2024 alkaen. Tuotehintoja käytetään mm. valtion, muiden hyvinvointialueiden, vakuutusyhtiöiden ja ulkomaalaisten laskutuksessa. Periaatteena on, että tuotehinnat vastaavat palvelujen tuottamisesta aiheutuneita kustannuksia.

§ 108 Itä-Suomen hallinto-oikeuden päätös 3.5.2024/1055/2024 (1593/03.04.04.04.09/2023, 1597/03.04.04.04.09/2023, 1598/03.04.04.04.09/2023) - Juuan kunta, Tohmajärven kunta, Arvi Martikainen asiakumppaneineen

Aluehallitus merkitsi Itä-Suomen hallinto-oikeuden päätöksen tiedoksi ja saattaa sen edelleen aluevaltuustolle tiedoksi. Aluehallitus päätti, ettei hallinto-oikeuden päätöksestä haeta valituslupaa korkeimmalta hallinto-oikeudelta.

§ 109 Hyvinvointialueen palvelustrategian uudelleen valmistelu ja tilapäisen valiokunnan asettaminen

Aluehallitus palautti asian uudelleen valmisteltavaksi.

§ 110 Hyvinvointialuestrategian väliarviointi

Aluehallitus esittää aluevaltuustolle, ettei hyvinvointialueen strategiaan ole tarpeen tehdä puolivälin tarkistusta.

§ 111 Osallisuusohjelman toteutumisen arviointi

Aluehallitus esittää aluevaltuustolle, että osallisuusvaliokunnan tekemä osallisuusohjelman toteutumisen arviointi annetaan aluevaltuustolle tiedoksi.

Osallisuusohjelma linjaa keskeisiä osallisuuden edistämisen periaatteita ja käytäntöjä Pohjois-Karjalan hyvinvointialueella.

§ 112 Pohjois-Karjalan hyvinvointialueen hallintosääntö

Esittelijä veti asian pois esityslistalta puutteellisen valmistelun takia. Hallintosääntö viedään lausunnolle yhteistyötoimikuntaan ennen aluehallituksen käsittelyä.

§ 113 Kiinteistö Oy Tikkamäen Vuokratalojen myyntitoimeksianto

Hyväksyttiin.

Kiinteistö Oy Tikkamäen Vuokrataloista tehdään myyntitoimeksianto BDO Oy:n kanssa. Mahdollisesta yhtiön myynnistä päätetään erikseen, jos hyväksyttävissä oleva tarjous saadaan.

§ 114 Investointisuunnitelma 2025–2028

Aluehallitus esittää investointisuunnitelman hyväksymistä aluevaltuustolle sekä sen lähettämistä ministeriölle aluevaltuuston kokouksen jälkeen.

Investointien kokonaismäärä vuosille 2025–2028 on 154,2 milj. euroa, josta vuoden 2025 uusien investointikohteiden osuus on 4,5 %. Hyvinvointialuekonsernin tytäryhteisöissä on suunnitteilla vuosille 2025–2028 yhteensä 5,4 milj. euron investoinnit. Suunnitelman investoinnit perustuvat valtaosaltaan hyvinvointialueen vuosille 2023 ja 2024 saamaan lainanottovaltuuteen. Investointisuunnitelma on valmisteltu olettamalla, ettei hyvinvointialue saa uutta lainanottovaltuutta vuodelle 2025.

Hyvinvointialueiden on vuosittain laadittava investointisuunnitelma seuraavaa tilikautta seuraavien neljän tilikauden aikana aloitettavista hyvinvointialuekonsernin investoinneista ja niiden rahoituksesta. Investointisuunnitelma sisältää tiedot investoinneista ja investointia vastaavista sopimuksista. Hyvinvointialueiden investointeja rajoittaa valtioneuvoston vahvistama lainanottovaltuus.

§ 115 Hallintopäällikön viran täyttölupa – Hallintopalvelut

Hyväksyttiin.

Tiedonhallintapäällikön virka on lakkautettu ja tilalle perustettu hallintopäällikön virka.

§ 116 Kolmen palvelupäällikön viran täyttölupa - Konsernipalvelut – Henkilöstöpalvelut

Hyväksyttiin muutettu päätösehdotus.

Henkilöstöpalvelujen vastuualueiden määrä vähenee 1.1.2025 kahdeksasta kolmeen. Muutoksen myötä päälliköiden määrä vähenee kolmella ja uudet virat tullaan täyttämään sisäisellä ilmoittautumismenettelyllä.

§ 117 Palvelupäällikön viran täyttölupa - Pelastuslaitos ja turvallisuuspalvelut

Aluehallitus päätti esittelijän päätösehdotuksesta poiketen pyytää viran täyttöluvasta lausunnon turvallisuuden ja varautumisen lautakunnalta.

§ 118 Selvityspyyntö (ISAVI/1262/2024) lastensuojelun ja vammaispalvelujen palvelujen yhteensovittamisen periaatteista, yhteistyöstä ja tiedonkulusta - Itä-Suomen aluehallintovirasto

Hyväksyttiin.

Itä-Suomen aluehallintovirasto antoi 30.1.2024 kantelupäätöksen ISAVI/1169/2022, jossa todettiin, että Pohjois-Karjalan sosiaali- ja terveyspalvelujen kuntayhtymä ei ole onnistunut lastensuojelun ja vammaispalvelujen yhteistyössä parhaalla mahdollisella tavalla. Aluehallintovirasto pyysi hyvinvointialueelta selvitystä ja lausuntoa asiasta. Lastensuojelun ja vammaispalveluiden asiakastyötä johtava viranhaltijat ovat antaneet lausuntonsa asiassa sekä selvityksen toimenpiteistä, joilla yhteistyötä kehitetään.

§ 119 Valtuustoaloitteiden johdosta tehdyt toimenpiteet

Merkittiin tiedoksi.

Edellisen tiedoksiannon jälkeen aluevaltuustolle on annettu vastaus 21 valtuustoaloitteeseen.

§ 120 Valtuustoaloite 12.12.2023 - Työharjoittelun palkallisuus - SDP aluevaltuustoryhmä

Aluehallitus antaa aluevaltuustolle henkilöstöjohtajan laatiman vastauksen.

Vastauksessa todetaan, ettei nykyisessä taloustilanteessa ole mahdollista muuttaa työharjoittelua palkalliseksi. Hyvinvointialueella toteutuu noin 2000 sosiaali- ja terveysalan sekä lääketieteen opiskelijoiden palkatonta harjoittelujaksoa vuodessa. Harjoittelujaksojen muuttaminen palkalliseksi tarkoittaisi noin 4,5 miljoonan euron lisäystä palkkakustannuksiin ilman sivukuluja sekä 1–2 henkilötyövuoden lisäystä hallinnollisiin tehtäviin.

§ 121 Hyvinvointialuejohtajan katsaus tuleviin asioihin

Merkittiin tiedoksi.

§ 122 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset ajalta 26.4.–23.5.2024, kuntien ja hyvinvointialueen yhteistyötapaamisen muistio, aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat.

§ 123 Muut asiat

Aluehallitus päätti pitää ylimääräisen kokouksen 5.6.2024.

§ 124 Kokouksen päättäminen

Puheenjohtaja päätti kokouksen klo 13.54.

Lisätietoja:

aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590