Pohjois-Karjalan hyvinvointialueen aluehallituksen päätökset 28.2.2024

Pohjois-Karjalan hyvinvointialueen - Siun soten aluehallituksen 28.2.2024 kokouksen pöytäkirja on julkaistu Dynasty-tietopalvelussa: Dynasty tietopalvelu : Pohjois-Karjalan hyvinvointialue - Siun sote (pohjoiskarjala.net)

§ 24 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 25 Pöytäkirjantarkastajien valinta

Valittiin Hilkka Tirkkonen ja Eila Heinonen.

§ 26 Esityslistan hyväksyminen

Hyväksyttiin.

§ 27 Salassa pidettävien asioiden käsittely

Hyväksyttiin.

§ 28 Hyvinvointialuejohtajan katsaus

Merkittiin tiedoksi.

§ 29 Kuukausiraportti – tammikuu 2024

Merkittiin tiedoksi.

Tulosennusteeseen ei oleteta muutoksia tammikuun tietojen perusteella. 10 miljoonan euron talouden tavoiteohjelmasta 10 % on toteutettu ja reilut 20 % toimenpiteitä etenee suunnitellusti, kun taas haasteita toteutuksessa on noin 60 % osalta.

§ 30 Pyyntö konserniohjeen kohdan 5.5 asiakohtien 12 ja 18 mukaisen ennakkokäsityksen antamisesta – Polkka – Pohjois-Karjalan tukipalvelut oy

Hyväksyttiin.

Polkka – Pohjois-Karjalan tukipalvelut oy on pyytänyt hyvinvointialueen konsernijohtajalta ja/tai aluehallitukselta konserniohjeen mukaista ennakkokäsitystä yhtiön ehdottamista toimenpiteistä yhtiön taloudellisen tilanteen korjaamiseksi tai vaihtoehtoisesti kannanottoa muista yhtiötä koskevista ratkaisuista. Ennakkokäsityksenä hyvinvointialue toteaa turvaavansa pääomistajana yhtiön toiminnan resurssit Polkka oy:n hoitaessa oman osuutensa toiminnan kehittämisestä ja tehostamisesta. Toimenpiteistä päätetään erikseen kevään 2024 aikana.

§ 31 Itä-Suomen aluehallintoviraston lisäselvityspyyntö 26.1.2024 (ISAVI/5654/2023) koskien lastensuojelun määräaikavalvontaa

Aluehallitus antaa aluehallintovirastolle perhe- ja sosiaalipalvelujen toimialueen valmisteleman vastauksen aluehallintoviraston lisäselvityspyyntöön.

Itä-Suomen aluehallintovirasto oli pyytänyt lisäselvitystä lastensuojelun määräajoista. Hyvinvointialue oli toimittanut aiemmin selvityksen vireille tulleista ja lakisääteisen määräajan ylittäneistä lastensuojeluilmoituksista ja palvelutarpeen arvioinneista ajalta 1.6.–30.11.2023. Aluehallintovirasto pyysi lisäselvitystä, koska katsoi tietojen poikkeavan THL:n määräaikavalvonnan tiedoista ajalta 1.4.–30.9.2023. Hyvinvointialueen lisäselvityksessä todetaan, että todellisten lastensuojelun määräaikojen ylitysten määrä on raportointitietoon verrattuna pienempi.

§ 32 Suomen kestävän kasvun ohjelman lisärahoitushakemus RRP 4 -hankkeelle vuosille 2024–2025

Aluehallitus esittää aluevaltuustolle, että Pohjois-Karjalan hyvinvointialue hakee hankerahoitusta vuosille 2024–2025 perusterveydenhuollon lääkäreiden sitouttamislisän mallille sekä potilaiden hoitosuhteiden jatkumisen tukemiseksi.

§ 33 Sisäisen tarkastuksen vuosisuunnitelma 2024

Sisäinen tarkastus järjestetään ostopalveluna vuosina 2024–2026, kilpailutukseen liitetään 1–2 vuoden optio. Vuosisuunnitelma valmistellaan valittavan yrityksen kanssa ja tuodaan päätettäväksi hallitukselle.

§ 34 Tiedonhallintamallin päivittäminen

Tiedonhallintamallin vastuisiin liittyvä virkanimikkeen korjaaminen hyväksyttiin ja valtuutettiin hallintojohtaja tekemään tiedonhallintamalliin jatkossa lakisääteisyydestä, organisaatiomuutoksista tai muusta sellaisesta johtuvia muutoksia.

§ 35 Yksityishenkilön testamentti

Aluehallitus päätti ottaa testamenttilahjoituksen vastaan ja kohdentaa lahjoituksen Siun säätiö sr:lle käytettäväksi testamentissa määrättyyn käyttötarkoitukseen.

§ 36 Hyvinvointialuejohtajan suorassa alaisuudessa olevien viranhaltijoiden sijaisten sekä esittelyvastuussa olevien viranhaltijoiden ja näiden sijaisten nimeäminen 1.3.2024 alkaen

Hyväksyttiin.

§ 37 Eropyyntö Pohjois-Karjalan hyvinvointialueen aluevaltuuston jäsenyydestä – Törmälä Anssi

Aluehallitus esittää aluevaltuustolle, että se myöntää Anssi Törmälälle eron aluevaltuuston jäsenyydestä ja esittää, että valtuuston puheenjohtaja kutsuu Reijo Kortelaisen varsinaiseksi valtuutetuksi. Edelleen aluevaltuustolle esitetään, että Törmälälle myönnetään ero aluevaltuuston vaalilautakunnasta ja tilalle valitaan uusi jäsen.

§ 38 Valtuustoaloite 5.10.2023 – Tulosidonnaisen ateriatuen käyttöönotto (Reinikka, Erik ym.)

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Vastauksessa todetaan, että asiakasmaksulainsäädäntö ohjaa maksujen perintää, ja kotiin kuljetetun ateriapalvelun muuttaminen tulosidonnaiseksi aiheuttaa lisäresurssitarvetta ja monimutkaistaa palveluprosessia. Aloitevastaukseen on pyydetty kommentit vanhus- ja vammaisneuvostoilta, joista kumpikaan ei kannata tulosidonnaisen ateriatuen käyttöönottoa.

§ 39 Hyvinvointialuejohtajan katsaus tuleviin asioihin

Merkittiin tiedoksi.

§ 40 Tiedoksi annettavat asiat

Merkittiin tiedoksi Valviran ja AVI:n myöntämät uudet toimiluvat yksityisille toimijoille, aluehallituksen alaiset viranhaltijapäätökset ajalta 26.1.–22.2.2024, hyvinvoinnin ja terveyden edistämisen lautakunnan pöytäkirja 25.1.2024, tulevaisuuslautakunnan pöytäkirja 15.2.2024, turvallisuuden ja varautumisen lautakunnan pöytäkirja 15.2.2024, henkilöstöjaoston pöytäkirja 14.2.2024 sekä aluevaalilautakunnan pöytäkirja 31.1.2024 ja tarkastuslautakunnan pöytäkirja 30.1.2024.

§ 41 Muut asiat

Ei muita asioita.

Lisätietoja:

aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590