Pohjois-Karjalan hyvinvointialueen aluehallituksen päätökset 25.9.2024

Pohjois-Karjalan hyvinvointialueen - Siun soten aluehallituksen 25.9.2024 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 193 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 194 Pöytäkirjantarkastajien valinta

Valittiin Karita Kaita ja Hilkka Tirkkonen

§ 195 Esityslistan hyväksyminen

Hyväksyttiin.

§ 196 Salassa pidettävien asioiden käsittely

Hyväksyttiin.

§ 197 Hyvinvointialuejohtajan katsaus

Merkittiin tiedoksi.

§ 198 Pohjois-Karjalan hyvinvointialueen palvelustrategia

Hyväksyttiin muutetun päätösehdotuksen mukaisesti. Aluehallitus esittää palvelustrategian ja palveluverkkosuunnitelman hyväksymistä edelleen aluevaltuustolle.

Aluehallitus hyväksyi myös palvelustrategiaan liittyvän kansalaisadressin käsittelyä koskevan esityksen. Adressi jätettiin hyvinvointialueelle palvelustrategiaa ja palveluverkkosuunnitelmaa koskevan lausuntoajan jo päätyttyä. Siksi se käsitellään hyvinvointialuealoitteena, joka käsitellään aluevaltuustossa, jonka toimivaltaan se laajuudeltaan kuuluu.

§ 199 Aluevaltuuston kokouksen 11.9.2024 päätösten täytäntöönpano

Hyväksyttiin.

§ 200 Kuukausiraportti – elokuu 2024

Hyväksyttiin.

Hyvinvointialueen talousennuste on elokuun toteumatietoihin perustuen 44 miljoonaa euroa alijäämäinen, mikä poikkeaa 29 miljoonaa euroa talousarviosta. Tulosennusteeseen on elokuun toteumatietojen perusteella huomioitu noin 10 miljoonan euron edestä aiemmissa kuukausiraporteissa lisäriskinä olleita kulueriä. Toimintakulujen kasvu on edellisvuoteen verrattuna tällä hetkellä 8,9 %, mikä on merkittävästi enemmän kuin valtionrahoituksen kasvu (n. 2,5 %) tai aluehallituksen asettama kestävä kasvu pitkällä aikavälillä (4 %). Talousennusteeseen sisältyy edelleen omaisuuseriin ja uudistusohjelman toteutumiseen liittyviä lisäriskejä noin 9 miljoonan edestä.

§ 201 Vuoden 2025 talousarvion valmisteluun ja vuosien 2026–2028 taloussuunnitelmaan liittyvien yhteistoimintaneuvottelujen käynnistäminen.

Hyväksyttiin.

Aluehallitus päätti aloittaa työnantajan ja henkilöstön välisestä yhteistoiminnasta kunnassa ja hyvinvointialueella annetun lain 4 §:n 2 momentin mukaiset yhteistoimintaneuvottelut vuoden 2025 talousarvioon ja vuosien 2026–2028 taloussuunnitelmaan todennäköisesti sisältyvistä henkilöstövaikutuksista sekä valtuuttaa hyvinvointialuejohtajan ja henkilöstöjohtajan antamaan kirjallisen neuvotteluesityksen yhteistoimintaneuvottelujen käynnistämiseksi.

§ 202 Itä-Suomen yhteistyöalueen yhteistyösopimuksen hyväksyminen

Aluehallitus esittää yhteistyösopimuksen hyväksymistä edelleen aluevaltuustolle.

Itä-Suomen yhteistyöalueeseen kuuluvat Etelä-Savon, Keski-Suomen, Pohjois-Karjalan ja Pohjois-Savon hyvinvointialueet. Jokaisen yhteistyöalueen on laadittava yhteistyösopimus valtuustokausittain ja kunkin hyvinvointialueen aluevaltuusto hyväksyy sopimuksen. Sopimus astuu voimaan, kun kaikki aluevaltuustot ovat sen hyväksyneet.

§ 203 Potilasvakuutuksen ottaminen ulkomailta (EU- ja ETA-maat) käsin tapahtuvaa etätyötä varten

Hyväksyttiin.

Lakisääteinen potilasvakuutus on voimassa vain Suomessa annetuille hoidoille, joissa hoito tapahtuu Suomen rajojen sisällä, ellei potilasta ole lähetetty lääketieteellisin perustein ulkomaille saamaan hoitoa. Ulkomailta käsin tapahtuva terveydenhuollon ammattilaisen työpanos ei kuulu näin lakisääteisen potilasvakuutuksen piiriin, ja potilasvakuutus on hankittava erikseen niitä ammattilaisia varten, jotka työskentelevät etänä ulkomailta käsin.

§ 204 Palveluseteleissä noudatettavat yleiset periaatteet

Hyväksyttiin.

§ 205 Palvelusetelikirjan yleinen osa 1.1.2025 lukien

Hyväksyttiin.

§ 206 Pohjois-Karjalan hyvinvointialueen palvelusetelien arvot vuodelle 2025

Hyväksyttiin.

§ 207 Lapsiperheiden kotipalvelun palvelusetelisääntökirja 1.1.2025 lukien

Hyväksyttiin.

§ 208 Vastaukset arviointikertomuksen suosituksiin

Aluehallitus antaa hyvinvointialueen virkajohdon valmistelemat vastaukset aluevaltuustolle koskien vuoden 2023 arviointikertomuksessa esitettyjä havaintoja, suosituksia ja kysymyksiä.

§ 209 Oikaisuvaatimus (204/152) koskien sosiaaliohjaajan viran täytäntöönpanoa ja rekrytointiprosessia (id8995)

Aluehallitus hylkäsi oikaisuvaatimuksen.

§ 210 Kehittämispalvelujen järjestelyt

Hyväksyttiin.

Hallintojohtaja Ilkka Naukkarinen toimii vt. kehittämisjohtajana edelleen 1.10.2024 lukien ja toimii toistaiseksi hyvinvoinnin ja terveyden edistämisen lautakunnan esittelijänä. Hyvinvointialueella on suunnitteilla tutkimus-, kehittämis-, innovointi- ja osaamistoiminnan uudelleenorganisointi vuoden 2026 alusta lukien.

§ 211 ICT- ja digijohtajan viran täyttölupa – Konsernipalvelut

Hyväksyttiin.

Konsernipalvelujen toimialueella asiakas- ja potilastietojärjestelmähankinnan valmisteluhanke ja digiohjelma erotettiin ICT-palveluista aiemman organisaatiomuutoksen uudistamisen yhteydessä. Tehtäviä ollaan nyt yhdistämässä ICT- ja digipalvelujen palvelualueeksi, ja määräaikaisen hankejohtajan tehtävät siirtyvät ICT- ja digijohtajalle.

§ 212 Työhyvinvointipäällikön viran täyttölupa – Konsernipalvelut – Henkilöstöpalvelut

Täyttölupaa ei myönnetty. Asiasta äänestettiin ja esittelijän pohjaesitys hävisi äänin 8–2.

§ 213 Palvelupäällikön viran täyttölupa – Pelastuslaitos ja turvallisuuspalvelut

Täyttölupaa ei myönnetty. Aluehallitus päätti asiasta yksimielisesti.

§ 214 Eronpyyntö tulevaisuuslautakunnan varajäsenyydestä – Pirinen Jarkko

Aluehallitus esittää aluevaltuustolle, että se myöntää Jarkko Piriselle eron tulevaisuuslautakunnan varajäsenyydestä, ja että valtuusto valitsee Anna-Helena Koselalle uuden henkilökohtaisen varajäsenen lautakuntaan.

§ 215 Osallisuusvaliokunnan varajäsenten nimeäminen

Hyväksyttiin.

Pohjois-Karjalan kuntia ja järjestöasianneuvottelukuntaa pyydetään tekemään esitys varahenkilöistä 23.10.2024 mennessä.

§ 216 Valtuustoaloite 23.4.2024 – Anonyymin rekrytoinnin käyttöön ottaminen – Saarinen Ninni ym.

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Vastauksessa todetaan, että anonyymi rekrytointi on jo käytössä hyvinvointialueella. Anonyymiä rekrytointia on käytetty jo useiden vuosien ajan, kun rekrytoiva esihenkilö on sitä toivonut. Elokuussa 2024 anonyymiä rekrytointia kokeiltiin kaikissa rekrytoinneissa ja palautteenkeruu kokeilusta on käynnissä.

§ 217 Valtuustoaloite 12.6.2024 – Työikäisten omaishoitajien terveystarkastukset lainsäädännön edellyttämälle tasolle – SDP aluevaltuustoryhmä

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Vastauksessa todetaan, omais- ja perhehoitokeskus Onneli tarjoaa opastusta ja neuvontaa ja jatkossa omaishoitajat ohjataan sopimuksen tekovaiheessa ottamaan yhteyttä terveysasemalle hyvinvointi- ja terveystarkastuksen saamiseksi.

§ 218 Hyvinvointialuejohtajan katsaus tuleviin asioihin

Merkittiin tiedoksi.

§ 219 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset ajalta 23.8.–19.9., aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat

§ 220 Muut asiat

Ei muita asioita.

§ 221 Kokouksen päättäminen

Puheenjohtaja päätti kokouksen klo 14.32.

Lisätietoja:

aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696

hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590