Pohjois-Karjalan hyvinvointialueen aluehallituksen päätökset 28.8.2024

Pohjois-Karjalan hyvinvointialueen - Siun soten aluehallituksen 28.8.2024 kokouksen pöytäkirja on julkaistu Siun soten Dynasty-tietopalvelussa: pöytäkirjat ja esityslistat (pohjoiskarjala.net)

§ 160 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 161 Pöytäkirjantarkastajien valinta

Valittiin Timo Elo ja Hilkka Tirkkonen.

§ 162 Esityslistan hyväksyminen

Hyväksyttiin.

§ 163 Salassa pidettävien asioiden käsittely

Hyväksyttiin.

§ 164 Hyvinvointialuejohtajan katsaus

Merkittiin tiedoksi.

§ 165 Siun soten kuntayhtymän toiminta-aikaan kohdistuvaan palkkaharmonisaatioon perustuva hallintoriita

Hyväksyttiin.

Kuntayhtymän toiminta-aikaan kohdistuvat takautuvat palkkasaatavat on maksettu henkilöstölle vuoden 2024 alussa ja summa on laskutettu jäsenkunnilta kuntayhtymän perussopimuksessa sovitun kustannusvastuun mukaisesti. Jäsenkunnista muut kuin Ilomantsi, Juuka, Lieksa, Polvijärvi ja Tohmajärvi ovat maksaneet osuutensa. Kunnat katsovat, etteivät ole 1.1.2023 jälkeen entisen kuntayhtymän toimintaan liittyneistä kustannuksista. Koska asiaan ei ole saatu ratkaisua neuvotteluteitse, hyvinvointialue saattaa asian hallinto-oikeuden ratkaistavaksi hallintoriitamenettelynä.

§ 166 Osavuosikatsaus 2/2024

Aluehallitus merkitsi osavuosikatsauksen tiedokseen ja saattaa sen edelleen tiedoksi aluevaltuustolle.

§ 167 Laadun ja omavalvontaohjelman raportointi Q1–Q2/ 2024

Merkittiin tiedoksi.

Laadun ja omavalvontaohjelman raportti liitetään jatkossa osavuosikatsausten liitteeksi.

§ 168 Kuukausiraportti – heinäkuu 2024

Hyväksyttiin.

Hyvinvointialueen talousennuste on kesäkuun toteumatietoihin perustuen 32 miljoonaa euroa alijäämäinen, mikä poikkeaa 17 miljoonaa euroa talousarviosta. Tulosennuste on kuitenkin parantunut toukokuun tilanteesta kolmella miljoonalla eurolla. Talouteen sisältyy noin 20 miljoonan euron lisäriski, joka liittyy talousarvioon sisältyvien omaisuuden myyntien ja strategisen uudistusohjelman toteutumiseen, tytär- ja osakkuusyhteisöjen kulukehitykseen varsinkin ict- ja laitoshuoltokustannuksissa sekä ylityspaineisiin aineissa, tarvikkeissa ja tavaroissa. Hyvinvointialueella on käynnistetty toimenpiteet talousarviossa pysymiseksi.

§ 169 Keskiselle alueella rakennettavien investointisuunnitelmaan 2024–27 sisältyvien kohteiden sijoituspaikat

Hyväksyttiin.

Aluehallitus päätti Joensuuhun rakennettavan sote-keskuksen sijoituspaikaksi Sortavalankadun tonttikokonaisuuden ja valtuutti virkakunnan käymään tarvittavat neuvottelut Joensuun kaupungin kanssa.

§ 170 Talousarviomuutos vuosien 2024–2027 investointisuunnitelmaan

Hyväksyttiin.

Investointisuunnitelmassa oleva Joensuun sote-keskuksen 30 miljoonan euron osuus siirretään investointeja vastaavista sopimuksista pysyviin vastaaviin, eli hanke varaudutaan toteuttamaan omaan taseeseen.

§ 171 Investointisuunnitelma 2025–2028

Aluehallitus esittää suunnitelman hyväksymistä edelleen aluevaltuustolle ja sen lähettämistä ministeriölle aluevaltuuston kokouksen jälkeen.

§ 172 Lääkinnällisen kuntoutuksen apuvälinepalvelujen palvelusuunnitelman ja ohjeistuksen voimassaolon jatkaminen 1.9.2024 alkaen

Hyväksyttiin.

§ 173 Vammaispalvelulain mukaisten asunnon muutostöiden sekä kiinteästi asennettavien laitteiden ja välineiden korvaamiskäytännöt ja -perusteet Siun sotessa 1.9.2024 alkaen

Hyväksyttiin.

§ 174 Lastensuojelun lyhytperhehoidon toimintaohje ja palkkiot 1.9.2024 alkaen

Hyväksyttiin.

Lastensuojelussa otetaan uutena palveluna käyttöön lyhytperhehoito pienten lasten kiireellisiin sijoituksiin. Tavoitteena on, että ensivaiheessa alle 12-vuotiaat lapset sijoittuvat kiireellisissä tilanteissa pääasiallisesti perheisiin.

§ 175 Elintapaohjauksen toimintasuunnitelman hyväksyminen

Merkittiin tiedoksi.

§ 176 Koululaisten näöntutkimuksen palvelusetelin käyttöönotto

Hyväksyttiin.

Siun sote ottaa käyttöön koululaisten näöntutkimuksen palvelusetelin optometristin näöntutkimuksiin 1.9.2024 alkaen. Vuosittain noin 200–500 kouluikäistä lasta ja nuorta tarvitsee näöntutkimuksia kouluterveydenhuollon kautta. Palveluseteli on vaihtoehto Siun soten omalle toiminnalle ja tavoitteena on nopeuttaa silmien taittovian toteamista ja hoitoa. Palvelusetelituottajien haku avautuu syyskuun aikana.

§ 177 Hyvinvointialuejohtajan suorassa alaisuudessa olevien viranhaltijoiden sijaisten sekä esittelyvastuussa olevien viranhaltijoiden ja näiden sijaisten nimeäminen 28.8.2024 alkaen

Hyväksyttiin.

§ 178 Kolmen palvelujohtajan viran täyttölupa – perhe- ja sosiaalipalvelut

Hyväksyttiin.

Perhe- ja sosiaalipalvelujen toimialueen organisaatiorakenne on muuttumassa, ja palvelualueiden määrä vähenee viidestä kolmeen 1.1.2025 alkaen. Palvelualuetta johtaa palvelujohtaja. Muutoksessa johtajien määrä toimialueella vähenee kahdella palvelujohtajalla. Uudet palvelualueet ovat: perhepalvelut, vammaispalvelut ja yhteiset palvelut.

§ 179 Seitsemän palvelupäällikön viran täyttölupa – perhe- ja sosiaalipalvelut

Hyväksyttiin.

Perhe- ja sosiaalipalvelujen toimialueen organisaatiomuutoksessa vastuualueiden määrä vähenee kahdeksasta seitsemään. Vastuualuetta johtaa palvelupäällikkö. Muutoksessa palvelupäälliköiden määrä toimialueella vähenee yhdellä palvelupäälliköllä.

§ 180 Eronpyyntö aluehallituksen varajäsenyydestä – Vuokko Väistö

Aluehallitus esittää eronpyynnön hyväksymistä ja uuden varajäsenen valitsemista edelleen aluevaltuustolle.

§ 181 Eronpyyntö aluehallituksen varajäsenyydestä – Lahtela Esa

Aluehallitus esittää eronpyynnön hyväksymistä ja uuden varajäsenen valitsemista edelleen aluevaltuustolle.

§ 182 Eronpyyntö aluehallituksen varajäsenyydestä – Urjanheimo Hannu

Aluehallitus esittää eronpyynnön hyväksymistä edelleen aluevaltuustolle.

§ 183 Eronpyyntö aluehallituksen varajäsenyydestä – Puhakka Paula

Aluehallitus esittää eronpyynnön hyväksymistä edelleen aluevaltuustolle.

§ 184 Aluehallituksen varajäsenen nimeäminen

Aluehallitus esittää, että aluevaltuusto nimeää uuden varajäsenen Hannu Urjanheimon tilalle.

§ 185 Aluehallituksen varajäsenen nimeäminen

Aluehallitus esittää, että aluevaltuusto nimeää uuden varajäsenen Paula Puhakan tilalle.

§ 186 Valtuustoaloite 23.4.2024 – Esite ikääntyneiden palveluista toimipisteistä saatavaksi (Kristillisdemokraattien ja Liike Nytin aluevaltuustoryhmät)

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Vastauksessa todetaan, että esite on laadittu ja se on tarkoitus laittaa jakeluun syksyn aikana.

§ 187 Vaikuttamistoimielinten ja osallisuusvaliokunnan toimintakertomukset 2022–2023

Merkittiin tiedoksi.

§ 188 Toimielinten kuulumiset

Merkittiin tiedoksi.

§ 189 Hyvinvointialuejohtajan katsaus tuleviin asioihin

Merkittiin tiedoksi.

§ 190 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset ajalta 14.6.–22.8.2024, ikääntyneiden sosiaalipalvelujen odotusajat 1.1.–30.6.2024, aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat.

§ 191 Muut asiat

Ei muita asioita.

§ 192 Kokouksen päättäminen

Puheenjohtaja päätti kokouksen klo 11.19.

Lisätietoja:

Aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
Aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590